ཨ་རིའི་གཞུང་ལ་རྒྱབ་གཏོད་མཁན་ཚོར་ཨ་སྒོར་གྱི་རོགས་རམ་གཅོད་རྒྱུ་ཡིན་པའི་ཉེན་བརྡ་ལག་བསྟར་བྱས་ཏེ་མཉམ་འབྲེལ་རྒྱལ་ཚོགས་ཀྱི་རོགས་ཚོགས་བརྒྱུད་ནས་སྤྲོད་ཀྱི་ཡོད་པའི་་པ་ལི་སི་ཐན་གྱི་རོགས་དངུལ་ཚང་མ་བཅད་ཡོད་འདུགརོའུ་ཊིར་གསར་ཁང་གིས་གནས་ཚུལ་སྤེལ་བ་ལྟར་ན།ཁ་སང་ཨ་རིའི་ཕོ་བྲང་དཀར་པོས་འཛམ་གླིང་མཉམ་འབྲེལ་རྒྱལ་ཚོགས་ངལ་སེལ་རོགས་ཚོགས་བརྒྱུད།པ་ལི་སི་ཐན་གྱི་སྐྱབས་བཅོལ་བར་རོགས་དངུལ་སྤྲོད་བཞིན་པ་ཆ་ཚང་མཚམས་འཇོག་བྱས་ཡོད་པ་མ་ཟད།ཐེངས་འདིའི་ཐག་གཅོད་ལ་དབྱེ་ཞིབ་ནན་མོ་བྱས་ཡོད་པས་མ་འོངས་པ་ལའང་རོགས་དངུལ་སྤྲོད་རྒྱུ་མིན་སྐོར་བསྒྲགས་འདུགའདི་ལོའི་ཕྱི་ཟླ་དང་པོའི་ནང་ཇེ་རོ་སཱ་ལམ་དུ་ཡོད་པའི་རྒྱལ་ཚོགས་ངལ་སེལ་རོགས་ཚོགས་པ་དེའི་ལས་བྱེད་པ་ལི་སི་ཐན་ཚོས་སྐྱོན་བརྗོད་ཤུགས་ཆེན་བྱས་ཏེ་ངོ་རྒོལ་ཁྲོམ་སྐོར་བྱས་ཡོད་པ་རེད།